b'\n_START_ARTICLE_\nMargareta a Fran\xc8\x9bei, regin\xc4\x83 a Ungariei\n_START_SECTION_\nPrima c\xc4\x83s\xc4\x83torie\n_START_PARAGRAPH_\nA fost logodit\xc4\x83 cu Henric cel T\xc3\xa2n\xc4\x83r la 2 noiembrie 1160. Henric era al doilea fiu din cei cinci ai regelui Henric al II-lea al Angliei \xc8\x99i ai reginei Eleanor de Aquitania. El avea cinci ani \xc3\xaen momentul acordului \xc3\xaen timp ce Margareta avea trei. Zestrea Margaretei a fost teritoriul vital \xc8\x99i foarte disputat, Vexin._NEWLINE_So\xc8\x9bul ei a devenit co-domnitor \xc3\xaempreun\xc4\x83 cu tat\xc4\x83l s\xc4\x83u \xc3\xaen 1170. Pentru c\xc4\x83 arhiepiscopul Thomas Becket era \xc3\xaen exil, Margareta nu a fost \xc3\xaencoronat\xc4\x83 \xc3\xaempreun\xc4\x83 cu so\xc8\x9bul ei la 14 iulie 1170. Aceast\xc4\x83 omisiune l-a \xc3\xaenfuriat foarte tare pe tat\xc4\x83l ei. Pentru a-l mul\xc8\x9bumi pe regele francez, Margareta a fost \xc3\xaencoronat\xc4\x83 la 27 august 1172. C\xc3\xa2nd Margareta a r\xc4\x83mas \xc3\xaens\xc4\x83rcinat\xc4\x83, ea a plecat s\xc4\x83 nasc\xc4\x83 la Paris, unde a dat na\xc8\x99tere prematur singurului lor fiu, William, la 19 iunie 1177, care a murit trei zile mai t\xc3\xa2rziu, la 22 iunie._NEWLINE_Ea a fost acuzat\xc4\x83 \xc3\xaen 1182 de adulter cu William Marshal, Conte de Pembroke, de\xc8\x99i cronicari contemporani s-au \xc3\xaendoit de adev\xc4\x83rul acestor acuza\xc8\x9bii. Henric a demarat procesul de anulare a c\xc4\x83s\xc4\x83toriei, aparent din cauza adulterului ei, dar, \xc3\xaen realitate, pentru c\xc4\x83 nu putea concepe un mo\xc8\x99tenitor. Margareta a fost trimis\xc4\x83 \xc3\xaenapoi \xc3\xaen Fran\xc8\x9ba. So\xc8\x9bul ei a murit \xc3\xaen 1183 \xc3\xaen timp ce era \xc3\xaen campania din regiunea Dordogne din Fran\xc8\x9ba.\n_START_SECTION_\nA doua c\xc4\x83s\xc4\x83torie\n_START_PARAGRAPH_\nDup\xc4\x83 ce a primit o pensie substan\xc8\x9bial\xc4\x83 \xc3\xaen schimbul p\xc4\x83str\xc4\x83rii zestrei ei: Gisors \xc8\x99i Vexin, a devenit a doua so\xc8\x9bie a regelui B\xc3\xa9la al III-lea al Ungariei \xc3\xaen 1186. Sarcina e\xc8\x99uat\xc4\x83 din 1177 pare s\xc4\x83 o fi f\xc4\x83cut steril\xc4\x83, ea neav\xc3\xa2nd copii._NEWLINE_A devenit v\xc4\x83duv\xc4\x83 pentru a doua oar\xc4\x83 \xc3\xaen 1196 \xc8\x99i a murit \xc3\xaen pelerinaj \xc3\xaen \xc8\x9aara Sf\xc3\xa2nt\xc4\x83 \xc3\xaen 1197, la doar c\xc3\xa2teva zile dup\xc4\x83 ce ajunsese.'